# ҚР Тәуелсіздігінің 30 жылдығына арналған Мектеп Парламенті

# мүшелерінің арасында «Ең үздік репортаж» республикалық байқауын қашықтан ұйымдастыру ережесі

**1. Жалпы ереже**

1. ҚР Тәуелсіздігінің 30 жылдығына арналған Мектеп Парламенті мүшелерінің арасында «Ең үздік репортаж» республикалық байқауын қашықтан ұйымдастыру ережесі (бұдан әрі - Байқау) оның мақсатын, міндеттері мен өткізу тәртібін анықтайды.

2.Мақсаты:білім беру ұйымдарының қызметінде өзін-өзі басқару органдарының рөлін арттыру, дарынды жастарды қолдау.

Міндеттері:

қоғамдағы оқушылардың өзін-өзі басқару көшбасшыларының оң имиджін қалыптастыру;

білім алушыларды көшбасшылық тәжірибені меңгеруге, әлеуметтік өзара іс-қимыл дағдыларын дамытуға бағытталған арнайы ұйымдастырылған қызметке тарту;

мектеп парламентінің қызметін насихаттау;

оқушылардың өзін-өзі басқару белсенділерінің табысты жұмыс тәжірибесін тарату;

педагогтер мен білім алушыларды білім беру ұйымының алуан түрлі қызметіне қосу арқылы мектептегі өзін-өзі басқаруды дамыту үшін жағдайлар жасау.

3. Байқауды Қазақстан Республикасы Білім және ғылым министрлігінің Республикалық қосымша білім беру оқу-әдістемелік орталығы өткізеді.

4. Байқауды ұйымдастырушылар әділ қазылар алқасы мен ұйымдастыру комитетінің құрамын қалыптастырады.

# 2. Байқауды өткізу тәртібі және мерзімі

5. Электрондық нысандағы байқау жұмыстары 2**021 жылғы 12 қарашаға дейін rumcdo\_socped2020@bk.ru** электронды поштасына қабылданады.

**2021 жылғы 12 қарашадан кейін** түскен байқау жұмыстары, сондай-ақ талаптарға сәйкес келмейтін байқау материалдары қарастырылмайды.

Байқаудың қорытындысы, жеңімпаздардың дипломдары, қатысушылардың сертификаттары **2021 жылғы 13 желтоқсанда www.ziyatker.org** сайтында орналастырылады.

6. Байқауға ұсынылған жұмыстар қайтарылмайды. Байқауды ұйымдастырушылар байқау материалдарын БАҚ-та авторын көрсете отырып жариялауға құқылы.

7. **Байқау тегін өткізіледі.**

8. Байқауға қатысу үшін rumcdo\_socped2020@bk.ru электронды поштасына келесі құжаттарды жіберу қажет:

қосымшаға сәйкес кесте бойынша өтінімді;

байқау жұмысына сілтемені.

# 3. Байқауға қатысушылар және талаптары

9. Байқауға 11-17 жас аралығындағы мектеп парламентінің мүшелері жас санаттары бойынша қатысады:

кіші жас санаты: 11-12 жас;

орташа жас санаты: 13-14 жас;

жоғары жас санаты: 15-17 жас.

10. **Байқауға** [**http://www.youtube.com**](http://www.youtube.com) **арнасында орналастырылған бейнематериалға сілтеме ұсынылады.**

Байқауға қатысушы кез-келген қолжетімді құралдармен (бейнекамераға, фотоаппаратқа, ұялы телефонға) түсірілген мектеп парламентінің қызметі бейнеленетін бейнеролик ұсынады. Байқау жұмысының ұзақтығы - 5 минуттан аспайды.

**Байқау жұмыстарына қойылатын талаптар:**

1) репортаж оқушылардың өзін-өзі басқару қызметі туралы қисынды әңгімені қамтуға тиіс;

2) бейне және аудиоматериалдың сапасы айқын болуы тиіс;

3) қатысушы тұлғалардың саны шектелмеген;

**Байқау жұмыстарын бағалау өлшемдері:**

ақпаратты берудегі шынайылығы, нақтылығы;

логикалық сабақтастығы;

қатысушылардың жаппай қатысуы;

тілшінің сөйлеу мәдениеті;

қызықты сюжет және материалдың өзіндік тұсаукесері;

сандық өңдеу сапасы.

11. Материалдар қазақ немесе орыс тілдерінде қабылданады.

12. Байқауға тек жеке жұмыстар қабылданады.

13. Интернет желісінен бөгде адамдардың материалдарын пайдалануға үзілді-кесілді тыйым салынады. Байқау жұмыстары бұрын бірде-бір сайтта жарияланбауы тиіс.

**4. Байқау қорытындысын шығару және жеңімпаздарды марапаттау**

14. Байқаудың қорытындысы бойынша әділқазылар алқасының мүшелері жеңімпаздарды анықтайды. Байқау жеңімпаздары I, II, III дәрежелі дипломдармен марапатталады, орынға ілінбеген қатысушылар сертификаттар алады.

15. Жеңімпаздардың дипломдары, қатысушылардың сертификаттарының электронды нұсқалары **www.ziyatker.org** сайтында автоматты түрде жүктеу мүмкіндігімен орналастырылады.

Анықтама телефондары: 8 (7172) 64 27 31, 87072104860.

**Ережеге қосымша**

# ҚР Тәуелсіздігінің 30 жылдығына арналған Мектеп Парламенті

# мүшелерінің арасында «Ең үздік репортаж» республикалық байқауына қатысуға өтінім

|  |  |  |  |
| --- | --- | --- | --- |
| Қатысушының тегі, аты-жөні (толығымен) | Қатысушының байланыс мәліметтері (ұялы телефоны,  эл.пошта) | Облыс, қала, аудан, ауыл.  Білім беру ұйымының атауы | **http://www.you tube.com-нан** байқау материалдарына сілтеме |
| 1 | 2 | 3 | 4 |